Primul mesaj postat pe Twitter de Joe Biden, în calitate de președinte al SUA: "Nu este timp de pierdut“.
Președintele SUA a scris primul mesaj pe contul de Twitter @POTUS, care i-a fost transferat după ce a depus jurământul. Biden spune că nu este timp de pierdut în fața crizelor.
Joe Biden a depus, miercuri, jurământul de învestire în funcţia de preşedinte al Statelor Unite, împreună cu vicepreşedintele Kamala Harris.Twitter i-a transferat contul @POTUS lui Joe Biden. Primul mesaj scris de acesta este unul prin care dă asigurări că se apucă de muncă."Nu este timp de pierdut atunci când vine vorba de abordarea crizelor cu care ne confruntăm. De aceea, astăzi (miercuri – n.r.) mă îndrept spre Biroul Oval pentru a mă apuca de muncă, oferind acțiuni îndrăznețe și ajutor imediat pentru familiile amenicane", scrie Biden pe contul de Twitter.